Anv-gwan-verb
An anv-gwan-verb zo ur furm eus ar verb hag a servij pe evel anv-gwan pe da ober amzerioù kevrennek ar verboù.

E brezhoneg
Savet eo diwar bennrann ar verb, ha staget -et ouzh e lost.
Digemm eo an anv-gwan-verb: n'eus niver na reizh ebet dezhañ.

Servij a ra 
evel un anv-gwan : ma Doue benniget!
evel eil rann an amzerioù kevrennek : Benniget em eus da anv
gant ar verb bezañ d'ober an tu-gouzañv
Debret eo koan.

Er yezhoù latin

E latin

E latin e servij 
en amzerioù kevrennek :  Sic est locutus partibus factis leo... .. Gwelout: 
evel anv-gwan en amzer dremenet : partibus factis (ur wech graet al lodennoù)
evel anv-gwan en amzer da zont : « Ave Caesar, Morituri te Salutant »

E galleg
Daoust ma ne vez ket klevet atav, skrivet e vez disheñvel an anv-gwan-verb war-lerc'h anvioù-kadarn gourel pe wregel, unan pe lies.
un livre écrit, une œuvre écrite
les livres écrits, les œuvres écrites

E portugaleg
Evel anv-gwan e kemm an anv-gwan-verb hervez ar reizh hag an niver: 
o livro escrito, a obra escrita
os livros escritos, as obras escritas

E spagnoleg
Evel anv-gwan e kemm an anv-gwan-verb hervez ar reizh hag an niver: 
el libro escrito, la obra escrita
los libros escritos, las obras escritas

E saozneg
Digemm eo an anv-gwan verb.
Daou seurt zo anezhañ:
hini ar verboù reizh, skrivet -ed, hogen distaget e meur a zoare
hini ar verboù direizh, a zo liesdoare

Verb